— Сёння развіццю студэнцкай навукі ў БДПУ ўдзяляецца вялікая ўвага. Для рэалізацыі навукова-даследчага патэнцыялу будучых настаўнікаў пачатковых класаў выкарыстоўваюцца самыя розныя формы работы: гэта і алімпіяды (факультэцкія, рэспубліканскія, міжнародныя), і навуковыя гурткі, і студэнцкія навукова-даследчыя лабараторыі (на факультэце іх 4), і школа маладога даследчыка, і студэнцкае навуковае таварыства. Навуковая работа студэнтаў можа атрымліваць фінансаванне: так, адукацыйны праект СНІЛ “Слова ў сістэме работы па развіцці маўлення навучэнцаў пачатковых класаў” перамог у конкурсе стартап-праектаў і ў 2016 годзе атрымаў грант Міністэрства адукацыі Рэспублікі Беларусь на правядзенне даследавання.